Osobitná časť

K čl. I

K bodu 1
Zníženie počtu členov komisie vychádza z aplikačnej praxe.

K bodu 2
Terminologické zosúladenie názvu odbornej spôsobilosti v súvislosti s novelou zákona č. 355/2007 Z. z. 

K bodu 3
Vypúšťa sa zoznam povinných náležitostí osvedčenia o odbornej spôsobilosti, nakoľko je obsiahnutý v novele zákona č. 355/2007 Z. z. v § 16p.

K bodu 4
Precizovanie rozsahu vedomostí vyplynulo z aplikačnej praxe.

K bodu 5
Terminologické zosúladenie názvu odbornej spôsobilosti v súvislosti s novelou zákona č. 355/2007 Z. z. 

K bodu 6
Terminologické zosúladenie názvu odbornej spôsobilosti v súvislosti s novelou zákona č. 355/2007 Z. z. 

K bodu 7
Precizovanie rozsahu vedomostí vyplynulo z aplikačnej praxe.

K bodu 8
Precizovanie právnej úpravy v súlade s príslušným bodom prílohy.

K bodu 9
Precizovanie právnej úpravy v súlade so zákonom č. 355/2007 Z. z. 

K bodu 10
Doplnenie predmetnej požiadavky do rozsahu vedomostí potrebných k skúške vyplynula z aplikačnej praxe.

K bodu 11
Terminologické zosúladenie názvu odbornej spôsobilosti v súvislosti s novelou zákona č. 355/2007 Z. z. V siedmom bode v písmene b) sa vypúšťa slovo „ostatnej“, nakoľko „ostatná manipulácia“ v právnych predpisoch zadefinovaná nie je. Termíny „manipulácia“ alebo „manipulovanie s potravinou“ zadefinované sú. Týmto zosúlaďujeme túto vyhlášku s definíciami v iných právnych predpisoch pre potraviny. V ôsmom bode v písmene b) sa bližšie určuje potreba vedomostí o právnych predpisoch a normách, ktoré sa týkajú kozmetických výrobkov.


K bodu 12
Terminologické zosúladenie názvu odbornej spôsobilosti na prácu s akútne toxickými látkami a zmesami v súvislosti so zmenami  v novele zákona č. 355/2007 Z. z.; v celom texte návrhu zákona sa nahrádza terminológia „veľmi toxické látky a zmesi a toxické látky a zmesi“ terminológiou používanou v právnych predpisoch Európskej únie „akútne toxické látky a zmesi“. Precizovanie názvu odbornej spôsobilosti na prácu s dezinfekčnými prípravkami na profesionálne použitie a prácu s prípravkami na profesionálne použitie na reguláciu živočíšnych škodcov a aktualizácia okruhov pre danú odbornú spôsobilosť.  


K bodu 13
V  novele zákona č. 355/2007 Z. z. sa zavádza nový druh odbornej spôsobilosti, a to odborná spôsobilosť na prácu s prípravkami na profesionálne použitie na reguláciu živočíšnych škodcov fumigáciou. Z uvedeného dôvodu sa v návrhu vyhlášky ustanovuje rozsah odbornej prípravy na overenie odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou, rozsah požadovaných vedomostí pre skúšky odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou a rozsah aktualizačnej odbornej prípravy pre držiteľov osvedčenia odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou. 
[bookmark: _Hlk213790310]Vytvorenie novej odbornej spôsobilosti na prácu s prípravkami na profesionálne použitie na reguláciu živočíšnych škodcov fumigáciou (ďalej len “odborná spôsobilosť na fumigáciu“) nezvýši záťaž žiadateľov, pretože sa iba preskupujú podmienky na získanie odbornej spôsobilosti na fumigáciu, nenavyšujú sa. Podľa aktuálne platných právnych predpisov musel záujemca o odbornú spôsobilosť na fumigáciu získať najprv odbornú spôsobilosť na prácu s dezinfekčnými prípravkami na profesionálne použitie a prácu s prípravkami na profesionálne použitie na reguláciu živočíšnych škodcov a následne musel získať odbornú spôsobilosť na prácu s akútne toxickými látkami a zmesami. Odborná spôsobilosť na prácu s akútne toxickými látkami a zmesami je pre fumigáciu príliš široká a všeobecná téma. Aplikačná prax navrhuje, že pre fumigáciu bude oveľa efektívnejšie a bezpečnejšie namiesto odbornej spôsobilosti na prácu s akútne toxickými látkami a zmesami požadovať navrhovanú odbornú spôsobilosť zameranú konkrétne na prácu s chemickými látkami a zmesami alebo prípravkami určenými na profesionálne použitie na reguláciu živočíšnych škodcov fumigáciou. Tomu je prispôsobený aj rozsah požadovaných vedomostí pre skúšky odbornej spôsobilosti na fumigáciu, rozsah odbornej prípravy a rozsah aktualizačnej odbornej prípravy. Teda pre fumigáciu sa jedna odborná spôsobilosť nahrádza inou odbornou spôsobilosťou.

K bodu 14
Zosúladenie názvu odbornej spôsobilosti s  novelou zákona č. 355/2007 Z. z. a z pôvodného znenia sa vypúšťajú „právne predpisy o potravinách“.

K bodu 15
Doplnenie rozsahu požiadaviek vedomostí  pre skúšky odbornej spôsobilosti na prevádzkovanie pohrebnej služby, krematória alebo pohrebiska vyplynulo z aplikačnej praxe. 


K čl. II

Účinnosť návrhu vyhlášky sa navrhuje od 1. októbra 2026.

